open-index/open-wikipedia-markdown huggingface dataset:
புரூலி புண்

**புரூலி புண்** என்பது (ஆங்கிலத்தில்   Buruli ulcer அல்லது Bairnsdale ulcer எனப்படுவது)  ஒரு தொற்று நோயாகும். இதன் நோய்க்காரணி மைக்கோ பக்டீரியன் அல்சரன்சு (Mycobacterium ulcerans) ஆகும். இதே இனத்தைச் சேர்ந்த பக்டீரியாக்களான மை. ரியூபகுளோசிசு காசநோயையும் மை. லெப்ரே தொழு நோயையும் ஏற்படுத்துகின்றன.

## குணங்குறிகள்

தொற்று பொதுவாக தோலின் கீழ் ஏற்படும் வலியற்ற திரட்சிகள் மூலம் இனங்காணமுடியும். தென் அவுத்திரெலியாவில் தோலின் மேற்பரப்பில் பருக்கள் தோன்றுவதுடன் கூட இதன் அறிகுறிகள் தொடங்குவது அவதானிக்கப்பட்டுள்ளது. கைகள் பாதம் என்பவற்றில் அறிகுறிகள் தோன்றுவதிலும் பார்க்க முன்கைப்பகுதில் மற்றும் சூழலுக்கு வெளிக்காட்டப்படும் பகுதிகளில் அதிகம் ஏற்படும். குழந்தைகளில் முகம் வயிறு பகுதிகளிலும் அவதானிக்கப்பட்டுள்ளது நோயின் உச்சகட்டத்தில் வீக்கத்துடன் காய்ச்சல் ஏற்படும்.

## சான்றுகள்


## வெளியிணைப்புகள்
* SciDev.net கட்டுரை http://www.scidev.net/en/health/opinions/africa-s-hidden-scourge-needs-an-integrated-approach-1.html

## படத்தொகுப்பு

Image:Buruli_ulcer_hand_Nigeria.png|இடது கையில் புரூலிப் புண் கொண்ட17-நைஜீரிய சிறுவன்.


பகுப்பு:தொற்று நோய்கள்
பகுப்பு:பாக்டீரிய நோய்கள்
அண்ணாமலையார் வண்ணம்

**அண்ணாமலையார் வண்ணம்** என்னும் நூல் சேறைக் கவிராச பிள்ளை என்பவரால் இயற்றப்பட்டது. காலம் 16ஆம் நூற்றாண்டு.

*வண்ணம் என்பது ஒருவகை.
*வண்ண இசை என்பது மற்றொரு வகை.
இந்த நூல் வண்ண இசையால் ஆனது.

இந்த நூலிலிருந்து ஓர் எடுத்துக்காட்டு

:மலர்தானை வனசமலர் தனைப்போல எழுதிடினும் 
::மலர்ப்பாய வதனமென நடந்து வருமோ
:உறுப்பான திலகநுதல் விதுப்போல எழுதிடினும்
::உவப்பான குறுவியர் வரும்பி வருமோ
:கணிக்கோல மிடறுகமு கிணைப்போல எழுதிடினும்
::மரப்பாவை உருகுமிசை இன்பம் வருமோ –
:::- விரலெழுதின் வீணை பேச வருமோ
;பாடல் சொல்லும் செய்தி
எழுதிய மலர் இவளது முகம் போல நடந்துவர முடியுமா?  
பொட்டு வைத்த இவள் நுதலை எழுதினால் அதில் வியர்வை அரும்புமா? 
உடுக்குப் போன்ற இவளது மிடற்றை (கழுத்தை) எழுதினால் மரப்பாச்சிப் பொம்மையையே உருகச் செய்யும், விரல் தடவும் வீணையிசை போன்ற குரல் வளம் அதிலிருந்து வருமா?

## மேற்கோள்கள்

பகுப்பு:16 ஆம் நூற்றாண்டுத் தமிழ் நூல்கள்
நெடுமுப்போட்டி

400px|thumb|நெடுமுப்போட்டியின் மூன்று முதன்மை அங்கங்கள்: நீச்சல், மிதிவண்டி, ஓட்டம்
**நெடுமுப்போட்டி ** (*Triathlon*, **டிரையத்லான்**) என்பது நீடிக்கும் திறனைச் சோதிக்கும் வண்ணம் தொடர்ச்சியாக அடுத்தடுத்து நடைபெறும் மூன்று விளையாட்டுக்கள் அடங்கியப் பல்விளையாட்டுப் போட்டியாகும். பல வேறுபாடுகள் இருந்தாலும் மிகப் பரவலாக நடைமுறையிலுள்ள நெடுமுப்போட்டியில் அடுத்தடுத்து பல்வேறு தொலைவுகளுக்கு நீச்சல், மிதிவண்டி ஓட்டப்பந்தயம், மற்றும் ஓட்டப் போட்டிகள் அங்கமாக உள்ளன. இ்ந்தப் போட்டியில் பங்குபெறுவோர் நீச்சல், மிதிவண்டி, ஓட்டம் என்ற தனித்தனி போட்டிகளுக்கு இடையே எடுத்துக்கொள்ளும் "மாறுதல்" நேரங்கள் உட்பட மொத்தம் போட்டியை  விரைவாக  முடிக்க போட்டியிடுகின்றனர்.

இப்போட்டிக்கு *டிரையத்லான்* என்ற பெயர் கிரேக்க மொழியிலிருந்து, (டிரை= மூன்று, அத்லோசு=போட்டி) சூட்டப்பட்டுள்ளது.

டிரையத்லான் போட்டிகள்  பல்வேறு தொலைவுகளுக்கு நடத்தப்படுகின்றன. இதனைக் கட்டுப்படுத்தும் பன்னாட்டு டிரையத்லான் சங்கம் மற்றும்   அமெரிக்க டிரையத்லான் அமைப்புக்களின்படி  *விரைவுத் தொலைவு* ( நீச்சல்,  மிதிவண்டி,  ஓட்டம்), *இடைநிலை* (அல்லது சீர்தர) *தொலைவு*, பொதுவாக  "ஒலிம்பிக் தொலைவு" ( நீச்சல்,  சவாரி,  ஓட்டம்), *நெடுந்தொலைவு*  ( நீச்சல்,  சவாரி,  ஓட்டம் - *பாதி இரும்பு மனிதன்*), மற்றும் மீயுயர் தொலைவு ( நீச்சல்,  சவாரி, மற்றும்  மரத்தான்:  ஓட்டம்) வகைப்படுத்தப் பட்டுள்ளன.  மிகவும் புகழ்பெற்ற மீயுயர் போட்டியாக இரும்பு மனிதன் டிரையத்லான் உள்ளது.

*மாறுமிடங்கள்* என நீச்சலில் இருந்து மிதிவண்டிக்கு  மாறவும்  (T1), மிதிவண்டியிலிருந்து  ஓட்டத்திற்கு மாறவும் (T2) ஒதுக்கப்பட்டுள்ளன. இங்கு மிதிவண்டிகள், வேண்டிய உடை சாதனங்கள், மற்றும் அடுத்தப் போட்டிக்குத் தேவையான உபகரணங்கள்  வைக்கப்பட்டுள்ளன. இங்கு செலவிடப்படும் நேரமும் ( T1 , T2 ) போட்டியை முடிக்க எடுத்துக்கொள்ளும் மொத்த நேரத்தில் அடங்கும். பங்கு பெறுவோரின் எண்ணிக்கைப் பொறுத்து இந்த மாறுமிடங்களின் அளவு இருக்கும்.

இப்போட்டிகள்   மூன்று விளையாட்டுக்களிலும்  விளையாட்டு வீரரின் தொடர்ந்த மற்றும் அவ்வப்போதைய பயிற்சியின் மீதும் உடற்பயிற்சி மற்றும் பொது வலிமையையும்   குவியப்படுத்துகிறது.

## மேற்கோள்கள்

## மேலும் படிக்க
* 
* 
* 
* 
* 
* 
* 

## வெளி இணைப்புகள்

* பன்னாட்டு டிரையத்லான் சங்கம் (ITU)
* USA டிரையத்லான்
* Ironman.com
* Xterra Triathlon

பகுப்பு:ஒலிம்பிக் விளையாட்டுகள்
பகுப்பு:தனிநபர் விளையாட்டுக்கள்
வட்டெறிதல் (விளையாட்டு)

**தட்டு எறிதல்** (*Discus Throw*)  என்ற தட கள விளையாட்டில்  கனமான வட்டு ஒன்றை மிகுந்த தொலைவிற்கு எறிதல் நோக்கமாகும். இந்தப் போட்டியை கி. மு. 708இலேயே  பண்டைய கிரேக்கத்தில் விளையாடியதாகத் தெரிகிறது. போட்டிகளில் மற்ற போட்டியாளர்களை விட மிகுந்த தொலைவிற்கு  எறிந்தவரே வெற்றி பெற்றவராவார்.

## தொடர்புடைய  பக்கங்கள்
*சம்மட்டி எறிதல்
*ஈட்டி எறிதல்
*குண்டெறிதல்

## மேற்கோள்கள்

பகுப்பு:தடகள விளையாட்டுகள்
இரயில்வே பாதுகாப்புப் படை

**இரயில்வே பாதுகாப்புப் படை** (சுருக்கமாக: **ஆர்.பி.எஃப்.**  ஒன்றாகும். இந்திய இரயில்வேயின் பாதுகாப்பிற்கும், பயணிகளின் பாதுகாப்பிற்கும் உருவாக்கப்பட்ட படையாகும். லக்னௌவில் உள்ள ஜக்ஜீவன் ராம் இரயில்வே பாதுகாப்புப் படைப் பயிற்சிப்பள்ளியில் ஆரம்பப் பயிற்சி, புதுமுகப் பயிற்சி, சிறப்புப் பயிற்சிகள் ஆகியவை அளிக்கப்படுகிறது. இயற்கை விபத்தின் போதோ அல்லது சமூக விரோதிகளுடன் போராடும் போதோ ஏற்படும் பொருள் மற்றும் உயிர் இழப்பிற்கு மத்திய அரசின் உதவித் தொகையான இரயில் சுரக்ஷ்சா கல்யாண் நிதி (RSKN) பயன்படுத்தப்படுகிறது. இரயில்வே பாதுகாப்புப் படையில் மொத்தம் 65,000 வீரர்கள் உள்ளனர்.

## குறிக்கோள்கள்
* ரயில் பயணிகள், பயணிகள் பகுதி மற்றும் ரயில்வே சொத்து ஆகியவற்றை பாதுகாக்க குற்றவாளிகளுடன் சண்டையிடுதல்.
* சமூக விரோத கூறுகள் அனைத்தையும் நீக்கி இரயில்வே பயணிகளுக்கும், இரயில்வே சொத்துக்களுக்கும் பாதுகாவல் தருதல்.
* மகளிர் மற்றும் குழந்தை கடத்தலைத் தடுக்க விழிப்புணர்வுடன் இருத்தல் மற்றும் ரயில்வே பகுதிகளில் காணப்படும் ஆதரவற்ற குழந்தைகளுக்கு உரிய நடவடிக்கை எடுத்து மறுவாழ்வு அளித்தல்.
* இதர இரயில்வே அமைப்புகளுடன் இணைந்து செயலாற்றி இந்திய இரயில்வேயின் மதிப்பை அதிகரித்தல்
* அரசு இரயில்வே காவலர்கள்/ உள்ளூர் காவலர்காளுக்கும் மற்றும் இரயில்வே நிர்வாகத்திற்கும் பாலமாக செயல்படுதல்
* அனைத்து நவீன தொழில்நுட்பத்தை பின்பற்றியும், சிறந்த மனித உரிமை நடைமுறைகளைக் கொண்டும், மேலாண்மை உத்திகளுடன் பயணிகளை பாதுகாத்தல்

## மேற்கோள்கள்


பகுப்பு:இந்திய இரயில்வே
பகுப்பு:இந்தியத் துணை இராணுவம்
தடியூன்றித் தாண்டுதல்

thumb|தடியூன்றித் தாண்டுதல்
**தடியூன்றித் தாண்டுதல்** (தென்னிலங்கை வழக்கு: **கோலூன்றிப் பாய்தல்**) (*Pole vault*) என்பது தட கள விளையாட்டுக்களில் ஒரு போட்டியாகும். இதில் போட்டியாளர் நீளமான நெகிழ்வுடைய கம்பு ஒன்றினைப் பயன்படுத்தி கிடைநிலை சட்டத்தின் மேலாக தாவித் தாண்டுகிறார். தற்காலத்தில், தாவப் பயன்படுத்தும் கம்பு கண்ணாடியிழை அல்லது கரிம இழைகளால் தயாரிக்கப்படுகிறது. தடியூன்றித் தாண்டும் போட்டிகள் கிரேக்கத்தில் நடைபெற்றதாகத் தெரிகிறது. இந்த விளையாட்டு கோடைக்கால ஒலிம்பிக் விளையாட்டுக்களில் 1896 முதல் ஆடவருக்கும் 2000 ஆம் ஆண்டு முதல் மகளிருக்குமான போட்டியாக விளங்குகிறது.

## தொடர்புடைய பக்கங்கள்
* உயரம் தாண்டுதல்
* நீளம் தாண்டுதல்
* மும்முறை தாண்டுதல்

## வெளி இணைப்புகள்

* Statistics
*All-time Masters men's Pole Vault list 
*All-time Masters women's Pole Vault list 
*Pole Vault History 
*Pole Vault World Records - by the International Association of Athletics Federations

## மேற்கோள்கள்

பகுப்பு:தடகள விளையாட்டுகள்
சம்மட்டி எறிதல்

**சம்மட்டி எறிதல்** (*Hammer throw*)  ஓர் தட கள விளையாட்டு ஆகும். இதில் ஓர் கைப்பிடியடன் கம்பி ஒன்றினால் பிணைக்கப்பட்ட கனமான மாழைப் பந்து  ஒன்றை வெகு தொலைவிற்கு எறிதலே போட்டியின் நோக்கமாகும்.  பழைமையான   இசுக்காட்லாந்தின் விளையாட்டுப் போட்டிகளில் உண்மையிலேயே சம்மட்டி ஒன்றை பயன்படுத்தியதை ஒட்டி  "ஹாம்மர் த்ரோ" என்ற பெயர் வந்தது.
thumbnail
 
மற்ற எறிதல் போட்டிகளைப் போலவே இதிலும் போட்டியாளர்கள் சம்மட்டியை தங்கள் தலைக்கு மேலே வட்டமாகச் சுழட்டுகிறார்கள். பின்னர் விசையை கூட்டி ஒன்று முதல் நான்கு சுற்றுக்கள் இந்த வட்டத்தில் சுற்றுகிறார்கள்.  ஒவ்வொருச் சுற்றிலும்  விசையும் வேகமும் கூட்டுகிறார்கள். இறுதியில் வட்டத்தின் முன்னிலிருந்து சரியான கோணத்தில் பந்தை விடுகிறார். வெகு தொலைவை எட்ட பந்து விடப்படும் கோணமும் வேகமும் மிகவும் முகனையாகும்.

## தொடர்புடைய பக்கங்கள்
*எறிதட்டு எறிதல்
*ஈட்டி எறிதல்
*குண்டெறிதல்

## வெளி இணைப்புகள்
*சம்மட்டி எறிதல் வரலாறு 
*சம்மட்டி எறிதல் சாதனைகள் 

## மேற்கோள்கள்

பகுப்பு:தடகள விளையாட்டுகள்
பகுப்பு:தனிநபர் விளையாட்டுக்கள்
சசசுத்திர சீமா பல்

**ஆயுதமேந்திய எல்லைப் பாதுகாப்புப் படை அல்லது **சஷாஸ்த்ர சீமா பல்** அல்லது **எஸ்.எஸ்.பி.''' (Sashastra Seema Bal) என்பது இந்திய-நேப்பாளம் மற்றும் இந்திய-பூட்டான் எல்லைப் பகுதியைப் பாதுகாக்கும் இந்திய அரசின் மத்திய காவல் படைகளில் ஒன்றாகும். உத்தராஞ்சல் (263.கி.மீ), உத்திரப் பிரதேசம் (599.3 கி.மீ), பீகார் (800.4 கி.மீ), மேற்கு வங்காளம் (105.6 கி.மீ) மற்றும் சிக்கிம் (32 கி.மீ) ஆகிய மாநிலங்களை உள்ளடக்கிய இந்திய - நேப்பாள எல்லைகளான 1751 கி.மீ தூரத்தை பாதுகாக்கிறது.  சிக்கிம் (32 கி.மீ), மேற்கு வங்காளம் (183 கி.மீ), அசாம் (267 கி.மீ) மற்றும் அருணாச்சல் பிரதேசம் (217 கி.மீ) ஆகிய மாநிலங்களை உள்ளடக்கிய இந்திய-பூட்டான் எல்லைப் பகுதியையும் பாதுகாக்கிறது.

## வரலாறு
இந்திய சீன சச்சரவுகளுக்குப்பின் எல்லைப்பாதுகாப்பின் தேவையுணர்ந்து வடக்கு அசாம், வடக்கு மேற்கு வங்காளம், உத்தரப் பிரதேச மலைகள், இமாச்சலப் பிரதேசம் மற்றும் லடாக் ஆகிய எல்லைப்பகுதிகளைப் பாதுகாக்க 1963ல் உருவாக்கப்பட்டது. பின்னர் படிப்படியாக மணிப்பூர், திருபுரா, ஜம்மு(1965), மேகாலையா(1975), சிக்கிம்(1976), இராஜஸ்தான் மற்றும் குஜராத் எல்லைப்பகுதிகள்(1989), தெற்கு மேற்கு வங்காளம், நாகாலாந்து(1989) மற்றும் இதர ஜம்மு காஷ்மீர் மாவட்டங்கள் என இதன் பாதுகாப்புப் பணி விரிவு படுத்தப்பட்டன. பாதுகாப்புச் மறுசீரமைப்பிற்குப் பிறகு 2001 ஜனவரி முதல் இந்திய-நேப்பாள எல்லையும், 2004 மார்ச்சு இந்திய-பூட்டான் எல்லையும் இதன் பிரதான பாதுகாப்புப் பகுதிகளாக மாற்றப்பட்டன.

## பணிகள்
* எல்லைப்பகுதி வாழ் மக்களுக்கு பாதுகாப்புணர்வு அளித்தல்
* எல்லை ஊடுருவல் மற்றும் அனுமதியற்ற இந்திய எல்லைப் பகுதி போக்குவரத்தைத் தடுத்தல்
* கடத்தல் மற்றும் இதர சட்டவிரோத நடவடிக்கைகளைத் தடுத்தல்

## இதனையும் காண்க
* இந்தியாவின் சிறப்புப் படைகள்

## மேற்கோள்கள்
 

பகுப்பு:இந்தியத் துணை இராணுவம்
கண்ணகிபுரம்

**கண்ணகிபுரம்** என்பது இலங்கையில் ஒலிபரப்பாகும் ஒரு வானொலித் தொடர் நாடகம் ஆகும். யங் ஏசியா தொலைக்காட்சி நிறுவனம் இந்நாடகத்தைத் தயாரித்து ஒலிபரப்புகிறது. இந்நாடகம் 2009, ஆகத்து 5 ஆம் திகதி முதல் கண்ணகிபுரம் என்ற பெயரில் தமிழிலும் கண்ணகிபுர என்ற பெயரில் சிங்களத்திலும் புதன் மற்றும் வெள்ளிக்கிழைமைகளில் ஒலிபரப்பி வருகின்றது.

இலங்கையில் வாழும் மக்களுக்கிடையே சகிப்புத்தன்மை, சகவாழ்வு என்பவற்றை மையமாகக்கொண்டு உருவாக்கப்பட்டுள்ளது கண்ணகிபுரம் வானொலி நாடகம். நீண்டகாலமாக நாட்டில் ஏற்பட்டிருந்த போர் முடிவுக்கு வந்தபின்னர் மக்கள் உளவியல் ரீதியாக எவ்வாறான செயற்பாடுகளை மேற்கொள்ளவேண்டும் என்ற நோக்கத்துடன் இந்த நாடகம் தயாரிக்கப்பட்டுள்ளது. இதற்காகவே யதார்த்த பூர்வமான கண்ணகிபுரம் என்ற ஒரு கிராமத்தை உருவாக்கி அதற்கு ஏற்புடைய வகையில் கதாபாத்திரங்கள் தெரிவு செய்யப்பட்டுள்ளன.

இந்த நாடகத்தொடர் இலங்கை ஒலிபரப்புக் கூட்டுத்தாபனத்தின் தேசிய, வர்த்தக சேவைகளிலும் பிராந்திய ஒலிபரப்புச் சேவைகளான ரஜரட்ட எப்.எம்., கந்துரட்ட எப்.எம்., வயம்பஹன்ட, கொத்மலை எப்.எம்., பிறை எப்.எம்., மற்றும் யாழ்.எப்.எம் ஆகிய சேவைகளில் வாரத்திற்கு இரு தடவைகள் ஏககாலத்தில் புதன் மற்றும் வெள்ளிக்கிழமைகளில்  பிற்பகல் 6.45 மணிமுதல் 7 மணிவரையில் ஒலிபரப்ப்படுகின்றது. தென்றல் எப்.எம். சேவையில் அதேநாட்களில் பிற்பகல் 5.45 மணிமுதல் 6 மணிவரை ஒலிபரப்பாகி வருகின்றது.

பகுப்பு:தமிழ் வானொலி நாடகங்கள்
தேசிய பாதுகாப்புப் படை

**தேசிய பாதுகாப்புப் படை** (National Security Guard) என்பது பயங்கரவாத எதிர்ப்பு நடவடிக்கைகளை மேற்கொள்ளும்  இந்தியச் சிறப்புப் படைப்பிரிவுகளில் ஒன்றாகும். உள்துறை அமைச்சகத்தின் கீழ் செயல்படும் மத்திய காவல் ஆயுதப் படைகளில் ஒன்றாகும். 1986ல் இந்திய நாடாளுமன்றம் நிறைவேற்றிய *தேசிய பாதுகாப்புச் சட்டத்தின்* படி இப்படை உருவாக்கப்பட்டது. நவீன தொழிற்நுட்பங்களுடன் கைத்தேர்ந்த யுக்தியுடன் உள்நாட்டு தீவிரவாத எதிர்ப்பு நடவடைக்கைகளில் ஈடுபடுகிறது. இந்தியக் காவல் பணி தலைமையில் இயங்கும் இப்படை மத்திய உள்துறை அமைச்சகத்தின் கட்டுப்பாட்டிலுள்ளது. கருப்புப் பருத்தி உடையும், பலக்லாவா அல்லது தலைக்கவசம் கொண்ட இப்படையினரை **கருப்புப் பூனை** என்றும் அழைப்பதுண்டு. ஐக்கிய இராசியத்தின் எஸ்.ஏ.எஸ் மற்றும் ஜெர்மனியின் ஜி.எஸ்.ஜி-9 படைகளை ஒத்த அமைப்புடன் உருவாக்கப்பட்டுள்ளது. மொத்தம் 14,500 படை வீரர்களைக் கொண்டுள்ளது.

பணி சார்ந்த படையான இப்படையில், எல்லைப் பாதுகாப்புப் படை, மத்திய சேமக் காவல் படை மற்றும் மாநில காவல்ப்படையினருடன் உருவாக்கப்படும் **சிறப்பு அதிரடிப் படை** மற்றும் **சிறப்பு ரேஞ்சர் குழு** என  இரண்டு துணைக் கூறுகள் உள்ளன.

முக்கிய நபர்களுக்கும், மிகமுக்கிய நபர்களுக்கும் சிறப்பு அதிரடிப் படை மற்றும் சிறப்பு ரேஞ்சர் குழு மூலம் பாதுகாப்பு அளிக்கிறது.

## முக்கிய பணிகள்
* தீவிரவாத அச்சுறுத்தல்களை சமாளித்தல்
* வான் மற்றும் நிலத்தில் நடக்கும் கடத்தல்களை எதிர்கொள்ளுதல்
* வெடிகுண்டு அகற்றல் (தேடுதல், கண்டுபிடித்தல் மற்றும் செயலிழக்கச் செய்தல்)
* வெடிகுண்டு வெடிப்பிற்கு பிறகான விசாரணை
* குறிப்பிட்ட சூழ்நிலைகளில் பயங்கரவாதிகளுடன் மோதல்
* பணயக்கைதிகளை மீட்டல்
## மேற்கோள்கள்
 

## வெளியிணைப்புகள்
* கருப்பு பூனைப்படை சம்பந்தமாக விகடன் புத்தகத்தில் வந்த கட்டுரை
பகுப்பு:இந்தியத் துணை இராணுவம்
இந்தியாவின் சிறப்புப் படைகள்
பகுப்பு:பயங்கரவாத எதிர்ப்புப் படைகள்
உம்மைத் தொகை

தமிழில் ஆறு தொகைநிலைத் தொடர்கள் உள்ளன. அவற்றில் ஒன்று **உம்மைத்தொகை**. இருசொற்களுக்கு இடையிலும் இறுதியிலும் "உம்" என்னும் இடைச்சொல் மறைந்து வருவது உம்மைத்தொகை எனப்படும். ஆறு தொகைநிலைத் தொடர்களில் இந்த உம்மைத்தொகை ஒன்று மட்டும் 'இருசொல் நடை' கொண்டது.  ஏனையவை 'ஒருசொல் நடை' கொண்டவை.  இருசொல் நடை என்பது விட்டிசைக்கும். ஒருசொல் நடை என்பது விட்டிசை இல்லாமல் ஒலிக்கப்படும். 

**உம்மைத் தொகை** என்பது அளவுப் பொருளில் இரண்டு சொற்கள் தொடர்ந்து வர அவற்றின் இடையிலும் இறுதியிலும் உம்மையாகிய உருபு மறைந்து நிற்பது உம்மைத் தொகை எனப்படும். அவ்வளவுகள் எண்ணல், எடுத்தல், முகத்தல், நீட்டல் என்னும் நான்கு ஆகும். 

## எடுத்துக்காட்டு
# ஒன்றேகால்	-	எண்ணல் அளவை உம்மைத் தொகை
# கழஞ்சு கர்ணம்	-	எடுத்தல் அளவை உம்மைத் தொகை
# மரக்கால் படி	-	முகத்தல் அளவை உம்மைத் தொகை
# அடி அங்குலம்	-	நீட்டல் அளவை உம்மைத் தொகை

இவற்றை விரித்துக் கூறும் பொழுது, ஒன்றும் காலும், கழஞ்சும் கர்ணமும், மரக்காலும் படியும், அடியும் அங்குலமும் என விரியும்.

மற்ற தொகைநிலைத் தொடர்களில் காணப்படாத தனிச் சிறப்பு இவ்வும்மைத் தொகைக்கு உண்டு. மற்ற தொகைநிலைத் தொடர்களில் உருபு இரண்டு சொற்களுக்கு இடையில் மட்டுமே மறைந்து வரும். உம்மைத் தொகையில் இரண்டு சொற்களுக்கு இடையிலும் இரண்டாம் சொல்லின் இறுதியிலும் உம் என்னும் உருபு மறைந்து வருவதைக் காணலாம்.
##### அடிக்குறிப்பு

பகுப்பு:தொகைமொழி வகைகள்
சமநிலையில்லா சட்டங்கள்

**சமநிலையில்லாச் சட்டங்கள் ** (*Uneven Bars*) அல்லது **ஒரு சீரில்லா சட்டங்கள்** (*asymmetric bars*) ஓர் கலைநய சீருடற் பயிற்சி கருவியாகும். இதனை பெண் சீருடற் பயிற்சியாளர்கள் மட்டுமே பயன்படுத்துவர். இதன் சட்டகம் எஃகினால் ஆனது. சட்டங்கள் கண்ணாடியிழைகளால் ஆக்கப்பட்டு மரப் பூச்சு கொடுக்கப்பட்டிருக்கும்; அரிதாக  மரத்தினாலும் செய்யப்பட்டிருக்கும்.  சீருடற் பயிற்சிகளில் மதிப்பெண் இடும்போது இந்த நிகழ்ச்சிக்கு ஆங்கிலச் சுருக்கமாக **UB** அல்லது **AB,** கொடுக்கப்படுகிறது. இரு சட்டங்களும் வெவ்வேறு உயரங்களில் அமைக்கப்பட்டிருப்பதால் ஒன்றிலிருந்து மற்றொன்றிற்கு தாவுவதற்கு எளிதாக உள்ளது.

## விளையாட்டுக் கருவி
பன்னாட்டு சீருடற்பயிற்சி போட்டிகளில் பயன்படுத்தப்படும் சமநிலையில்லாச் சட்டங்கள் பன்னாட்டு சீருடற்பயிற்சிகள் கூட்டமைப்பு (FIG) வரையறுக்கும் விவரக்கூற்றுகள் மற்றும் வழிகாட்டுதல்களுக்கேற்ப அமைந்திருக்க வேண்டும்.

தங்கள் பயிற்சிகளுக்கு சீருடற்பயிற்சியாளர்கள் பெரும்பாலும் ஒரு சட்டத்தையே பயன்படுத்துவர்;  பாதுகாப்புக்காகவும் எளிதான கவனப்படுத்தலுக்காகவும் இவ்வாறு பயில்கின்றனர்.
### அளவைகள்
பன்னாட்டு சீருடற்பயிற்சிகள் கூட்டமைப்பு வெளியிட்டுள்ள *கருவி அளவைகள்* சிற்றேட்டின்படி:

* உயரம்:
** மேல் சட்டம்: 
** கீழ் சட்டம்:  
* சட்டத்தின் விட்டம்  :  
* சட்டங்களின் நீளம் :  
* இரு சட்டங்களுக்கிடையேயான மூலைவிட்டம் : &ndash; (adjustable) 

## மேற்கோள்கள்


## வெளி இணைப்புகள்

*The 2009-2012 ''Code of Points''  *Apparatus description at the FIG website 
*US Gym Net's glossary of uneven bars skills 
*Animations and explanations of basic bars skills 
**The Complete Book of Gymnastics*, David Hunn, Ward Lock Ltd, London, 1980, 

பகுப்பு:சீருடற்பயிற்சி விளையாட்டு
கிடைச் சட்டம் (சீருடற்பயிற்சி)

**கிடைச் சட்டம்** (Horizontal Bar) அல்லது **உத்தரம் ** (High Bar) ஆண் சீருடற்பயிற்சியாளர்களால்  கலைநய சீருடற்பயிற்சிகளில் பயன்படுத்தப்படும் ஓர் கருவியாகும். இது வழைமையாக விளையாட்டுத் தரைக்கு மேலாகவும் இணையாகவும் கம்பிவடங்களாலும் வளையாத  செங்குத்து தாங்கிகளாலும்  நிலைநிறுத்தப்பட்டுள்ள ஓர்  உருளைவடிவ  மாழையாலான (பொதுவாக எஃகு) சட்டம் ஆகும். இதில் விளையாடுபவர்கள் தோல்பொருளாலான பிடிப்புகளைப் பயன்படுத்துவர்.   தற்போதைய உயர்நிலை போட்டிகளில் பெண்களின் சமநிலையில்லாச் சட்டங்கள் மற்றும் ஆண்களின் இணைச் சட்டங்கள் கருவிகளைப் போலவே சற்றே நெகிழ்வான கண்ணாடியிழைச் சட்டத்தை  பயன்படுத்துகின்றனர். 

## வெளி இணைப்புகள்

*The 2006 ''Code of Points'' 
*Apparatus description at the FIG website 

பகுப்பு:சீருடற்பயிற்சி விளையாட்டு
அண்ணாமலையார் வெண்பா

**அண்ணாமலையார் வெண்பா** என்னும் நூல் குரு நமசிவாயர் என்பவரால் பாடப்பட்டது. இந்தப் புலவர் 16ஆம் நூற்றாண்டில் வாழ்ந்தவர். 	

குரு நமசிவாயரின் ஆசிரியர் ‘குகை நமசிவாயர்’. இவரது பெயரை இந்த நூல் 10 வெண்பாக்களில் வைத்துப் பாடிப் போற்றியுள்ளது.

இந்த நூலில் 100 வெண்பாக்களும், காப்பு வெண்பா ஒன்றும், நூற்பயன் கூறும் வெண்பா ஒன்றும் உள்ளது. ஒவ்வொரு வெண்பாவும் ‘அண்ணாமலை’ என்னும் முடிவினைக் கொண்டுள்ளது. நூற்பயன் கூறும் இதன் நூற்பா இந்த நூலின் பெயரை ‘அண்ணாமலை மாலை’ எனக் குறிப்பிடுகிறது.

திருவண்ணாமலையில் எழுந்தருளியுள்ள சிவபெருமானின் அருளையும் ஆற்றல்களையும் இந்த நூல் போற்றுகிறது.  அவற்றுள் சில.
*சிவபிரான் சிம்புநாய் நரசிங்கத்தை அடக்கினான்
*சோமாசிமாறர் செய்த மகத்துக்கு சிவன் உமையோடு சென்றிருந்தார்
*வாதவூராருக்காகக் கூடல்நகரில் மண் சுமந்தார்
*சுந்தரர் பாடலுக்காகச் சுந்தரர் மனைவியிடம் இருமுறை தூதராக நடந்துசென்றார்.
*சங்கம் இருந்து தமிழாராய்ந்தார்.
தில்லை, காசி, ஆரூர், மதுரை, நெல்லை ஆகிய கோயில்களைப் போற்றியுள்ளார். 
;பலரும் போற்றும் இந்நூல் பாடல்
: கண்டம் கரியமலை கண்மூன்(று) உடையமலை
: அண்டர்களும் காண்டற்(கு) அரியமலை - தொண்டர்க்குத்
: தோற்றுமலை நாளும் தொழுவார் எழுபிறப்பை
: மாற்றுமலை அண்ணா மலை. 
;இயற்கை வருணனை
:வானத்துப் பூத்தருவை வாங்கிக் களிறுபிடி
:பாளைக்கு நீட்டி அணிமலை

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3,  2005

## மேற்கோள்கள்

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:வெண்பா
இணை ஒலிம்பிக் விளையாட்டுகள்

**இணை ஒலிம்பிக் விளையாட்டுகள் ** அல்லது **மாற்றுத் திறனாளர் ஒலிம்பிக் விளையாட்டுகள்** (*Paralympic Games*)  உடல் குறைபாடுள்ள விளையாட்டு வீரர்கள்  பங்கேற்கும் முதன்மையான பன்னாட்டுப்  பல் விளையாட்டு போட்டிகள் ஆகும்; இதில்  உடலியக்கக் குறைபாடுகள் உள்ளோர், உறுப்பு நீக்கப்பட்டோர், கண் பார்வை குறைவுள்ளோர், பெருமூளை வாதம் உள்ளோர் பங்கேற்கின்றனர். இந்தப் போட்டிகள்  குளிர்காலத்திலும்  கோடைகாலத்திலும் தொடர்புடைய ஒலிம்பிக் விளையாட்டுகள் நடந்த பின்னர் அதன் தொடர்ச்சியாக நடத்தப்படுகிறது. இந்தப் போட்டிகளைப் பன்னாட்டு இணை ஒலிம்பிக் குழு (IPC) கட்டுப்படுத்தி ஒழுங்குபடுத்துகிறது.

இணை ஒலிம்பிக் விளையாட்டுகளின் துவக்கம் 1948ஆம் ஆண்டு  பிரித்தானிய இரண்டாம் உலகப் போர் முதுவர்களின் சிறு சந்திப்பில் நிகழ்ந்தது. படிப்படியாக முன்னேறி இருபத்தொன்றாம் நூற்றாண்டின் மிகப்பெரும் பன்னாட்டு விளையாட்டுப் போட்டிகளில் ஒன்றாகத் திகழ்கிறது. மாற்றுத் திறன் விளையாட்டாளர்கள் வழமையான விளையாட்டு வீரர்களுக்குச் சமமாக விளங்கப் பாடுபட்டாலும் இருவருக்குமிடையே மிகுந்த நிதியளிப்பு வேறுபாடு உள்ளது.  சில விளையாட்டுத் துறைகளில், எடுத்துக்காட்டாக தட கள விளையாட்டுகள், மாற்றுத் திறனாளிகளை வழைமையான விளையாட்டாளர்களுடன் போட்டியிட மிகுந்த தயக்கம் உள்ளது. இருப்பினும் சில மாற்றுத் திறனாளிகள் ஒலிம்பிக் விளையாட்டுகளில் பங்கெடுத்துள்ளனர்.

இணை ஒலிம்பிக் விளையாட்டுகள் உடற்குறை உள்ளவர்களுக்காக ஒலிம்பிக் விளையாட்டுகளுடன் இணையாக நடத்தப்படுகின்றன; பன்னாட்டு ஒலிம்பிக் குழுவால் அங்கீகரிக்கப்பட்ட உலகச் சிறப்பு ஒலிம்பிக் விளையாட்டுகள் அறிவுத் திறன் குறைபாடு உள்ளவர்களையும் கேள்குறை ஒலிம்பிக் விளையாட்டுகள் கேட்கவியலாத விளையாட்டாளர்களையும் சேர்த்துக் கொள்கின்றன.

மாற்றுத் திறனாளிகளின் பரந்த வகைகளைக் கணக்கில் கொண்டு பல பகுப்புகளில் போட்டியாளர்கள் பங்கேற்கின்றனர். அனுமதிக்கப்பட்ட பகுப்புகளாக ஆறு பரந்த பகுப்புகளில் போட்டியாளர்கள் வகைப்படுத்தப்படுகின்றனர்: உறுப்பிழந்தோர், பெருமூளை வாதம், அறிவுத்திறன் குறைபாடு, சக்கரநாற்காலி, பார்வைக் குறைபாடு, மற்றும் *லெ ஆதெர்சு * (Les Autres, பொருள் "பிறர்" - இந்த ஐந்து பகுப்புகளில் அடங்காதவர்கள்; இவர்களில் குள்ளத் தன்மை, தண்டுவட மரப்பு நோய்,  மற்றும் பிறவிக் குறைபாடு உள்ளோர் அடங்குவர்). இந்தப் பகுப்புகள் மேலும் பல வகைப்பாடுகளாகப் பிரிக்கப்படுகின்றன; இவை விளையாட்டைப் பொறுத்தவை. இத்தகைய வகைப்பாடுகளை ஒட்டி பல போட்டியாளர்கள் தங்கள் குறைபாடுகளை மிகைப்படுத்தி ஏமாற்றுவதாகச் சர்ச்சைகள் எழுந்துள்ளன; தவிர மற்ற விளையாட்டுப் போட்டிகளைப் போலவே இதிலும் செயல்திறனை மேம்படுத்தும் மருந்துகளைப் பயன்படுத்தும் சர்ச்சைகளும் உண்டு.

## மேற்கோள்கள்

## உசாத்துணைகள்
* 
* 
* 
* 
* 
* 

## மேலும் அறிய
*Peterson, Cynthia and Robert D. Steadward. *Paralympics : Where Heroes Come*, 1998, One Shot Holdings, .
* Thomas and Smith, *Disability, Sport and Society*, Routledge, 2008, .

## வெளி இணைப்புகள்

* Official Website
* Paralympic Sport TV, web-TV channel of the International Paralympic Committee (IPC)
* Paralympic Games – Facts and figures

பகுப்பு:இணை ஒலிம்பிக் விளையாட்டுகள்
புங்கணூர் பசு

**புங்கணூர் பசு**, ஒரு வகையான பசு இனமாகும். இப்பசுவின் பிறப்பிடம் சித்தூர் மாவட்டம், ஆந்திரப் பிரதேச மாநிலம் ஆகும். இந்த வகைப் பசுவின் பால் அதிக கொழுப்புச் சத்துக் கொண்டது. இதன் பாலில் அதிக மருத்துவ குணம் உள்ளதாக நம்பப்படுகிறது. பொதுவாகப் பசும்பாலில் 3.5 முதல் 4 சதவீதம் வரையான கொழுப்புச் சத்துதான் இருக்கும். ஆனால் இந்தப் புங்கணூர் பசுவின் பால் எருமைப் பாலைப் போல் 8 % கொழுப்புச் சத்தைக் கொண்டுள்ளது.

புங்கணூர் பசுக்கள் வெள்ளை மற்றும் சாம்பல் நிறங்களில் காணப்படுகின்றன. இதன் சராசரி உயரம் 70 - 90 செ.மீ ஆகும். இதன் எடை 115-200 கிலோ ஆகும். இது ஒரு நாளைக்கு சராசரியாக 3 முதல் 5 லிட்டர் பால் தரவல்லது. இது ஒரு நாளுக்கு 5 கிலோ தீவனம் சாப்பிடும்.

## குறிப்புகளும் மேற்கோள்களும்

*
*

பகுப்பு:மாடுகள்
பகுப்பு:கொல்லைப்படுத்தப்பட்ட விலங்குகள்
பகுப்பு:இந்தியாவில் தோன்றிய மாட்டு இனங்கள்
பூலாவுடையார் சமணர் படுகை

thumb|180px|பூலாவுடையார் சமணர் படுகை
**பூலாவுடையார் சமணர் படுகை** என்பது திருநெல்வேலி மாவட்டம் சீவலப்பேரியிலுள்ள சமணர் படுகையாகும். இப்படுகையில் சமண முனிவர்கள் படுப்பதற்கேற்ப கல்லில் படுக்கை செய்யப்பட்டுளது. மழை பெய்யும் போது மழைநீர் சமண முனிவர்கள் மேல் படாமல் இருக்க அதில் காடிகள் வெட்டப்பட்டுள்ளன. மேலும் இதில் தமிழ் பிராமி எழுத்துகளில் பொறிக்கப்பட்டுள்ள கல்வெட்டு ஒன்று காணப்படுகிறது.

## கல்வெட்டு
thumb|180px|பூபூலாவுடையார் கல்வெட்டு
இப்படுகையில் காணப்படும் கல்வெட்டில் **வெண் காசிபன் கொடுபித கல் கஞ்சனம்** என்று தமிழ் பிராமி எழுத்துகளில் பொறிக்கப்பட்டுளது. இதன் எழுத்துக்களைக் கொண்டு இதன் காலம் கி.மு. இரண்டாம் நூற்றாண்டு என நிறுவியுள்ளனர்.

## கவனிப்பு
தமிழக அரசு வெளியிட்ட பன்னிரெண்டாம் நிதியறிக்கையில் இந்த படுகையையும் சேர்த்து மொத்தம் 40 இடங்களுக்கு 7.8 கோடி ரூபாய் பராமரிப்பு பணம் ஒதுக்கப்பட்டுளது. அதில் இப்படுகைக்கான 2.65 லட்ச ரூபாயும் அடக்கம்.

## மூலம்
* பூலாவுடையார் சமணர் படுகை அறிவிப்புப் பலகை.

## மேற்கோள்கள்

பகுப்பு:தமிழ் பிராமிக் கல்வெட்டுகள்
பகுப்பு:தமிழ்ச் சமணர்
பகுப்பு:இந்தியக் கல்வெட்டுகள்
தமிழகத் தொல்லியல் அருங்காட்சியகங்கள்

தமிழகத்தில் மொத்தம் 14 தொல்லியல் அருங்காட்சியகங்கள் உள்ளன. அவற்றின் விவரம்:

## பட்டியல்

## மூலம்
* தமிழக அரசின் தொல்லியல் வலைதளம் 

பகுப்பு:தமிழர் தொல்லியல்
பகுப்பு:தமிழ்நாட்டிலுள்ள அருங்காட்சியகங்கள்
அணியியல்

**அணியியல்** என்பது ஒரு இயற்றமிழ் இலக்கண நூல் ஆகும். 
இது ஒரு தனி நூலாகவோ, அல்லது ஒரு நூலின் பகுதியாகவோ இருக்கவேண்டும். 

அணியியல் என்னும் பெயரைச் சொல்லி அதிலிருந்து இரண்டு நூறுப்பாக்களை அடியார்க்கு நல்லார் தம் சிலப்பதிகார உரையில் மேற்கோள் காட்டியுள்ளார். 
;அடியார்க்கு நல்லார் மேற்கோள்
:1
: உரையும் பாட்டும் விரவியும் வருமே 
:2
:உதாரம் என்பது ஓதிய செய்யுளில்
:குறிப்பின் ஒருபொருள் நெறிப்படத் தோன்றல்  
; தண்டியலங்காரம் கையாளல்
மேலே கண்ட இரு நூற்பாக்களும் தண்டியலங்காரத்தில் காணப்படுகின்றன. 

12ஆம் நூற்றாண்டு நூலான தண்டியலங்காரம் அடியார்க்கு நல்லார் காலத்துக்கு முந்தியது. அந்நூல் எடுத்தாண்டுள்ள அணியியல் நூற்பாக்கள் தண்டியலங்காரத்துக்கும் முந்தியவை.
;பிற குறிப்பு
தண்டியலகார உரை, யாப்பருங்கல விருத்தியுரை அகிய நூல்களும் ‘அணியியல்’ நூலைக் குறிப்பிடுகின்றன.

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2,  2005
## அடிக்குறிப்பு

பகுப்பு:தமிழ் இலக்கண நூல்கள்
பகுப்பு:12 ஆம் நூற்றாண்டுத் தமிழ் நூல்கள்
லப்பிரச்கொப்பி

**பையூடுருவி நோக்கி** (*laparoscopy*, லாப்பரசுக்கொப்பி, பண்டைய கிரேக்கம்: *λαπάρα*, லப்பாரா) என்பது ஒரு நவீன தொழில்நுட்ப அறுவைச் சிகிச்சை முறையாகும். இந்த லப்பிரசுக்கொப்பி சத்திரசிகிச்சைச் சிக்கல்கல்கள் எதுவும் இல்லாது எல்லோராலும் விரும்பப்படுவதும் ஏற்றுக்கொள்ளக் கூடியதுமான சிகிச்சை வகையாகும். ஏனெனில் இவ்வகை சத்திரசிகிச்சையின் போது வயிற்றில் பாரிய காயங்கள் எதுவும் ஏற்படுவதில்லை. அதேபோல் வைத்தியசாலையில் நாட்கணக்கில் தங்க வேண்டியதுமில்லை. குறிப்பாக இந்த சிகிச்சை முறையில் பெண்நோயியலில் உள்ள நோய்கள் எல்லாவற்றிற்கும் தீர்வுகள் பெற்றுக்கொள்ள முடியும். இதன் மூலம் பெரிய காய தழும்புகைளை ஏற்படுத்தும் திறந்து செய்யப்படும் பாரம்பரிய சத்திரசிகிச்சைகளைத் தவிர்த்துக் கொள்ளலாம்.

## லப்பிரசுக்கொப்பி சத்திரசிகிச்சை முறை

இந்த முறை சத்திரசிகிச்சையின் போது சத்திரசிகிச்சை மேற்கொள்ளும் நோயாளியை முழுமையாக மயக்கமடையச் செய்ய வேண்டும். பின்னர் அவரது தொப்புல் பகுதியை சிறியதொரு துளை போட்டு அதற்கூடாக ஒரு சிறிய குளாய் போன்ற புகைப்படக்கருவியை உட்செலுத்தி பின்னர் அதிலிருந்து இணைப்புகள் எற்படுத்தப்பட்டிருக்கும் தொலைக்காட்சியில் வயிற்றின் நிலவரத்தை பார்க்க முடியும். தொலைக்காட்சியில் வயிற்றுள் தெரியும் படத்தை மையமாக வைத்து, உருவப்படமும் ஏனைய உபகரணங்களையும் உட்செலுத்தி மேற்கொள்ள வேண்டிய சிகிச்சைகளை செய்யக்கோடியதாக உள்ளது. இதற்கான நேரம் சத்திரசிகிச்சை வகையை பொறுத்து 15 நிமிடத்திலிருந்து 45 வரை வேறுபடும். சிகிச்சை முடிவடைந்து உணர்வு திரும்பிய பின் கூடுதலானவர்கள் அதே நாளில் வீடு திரும்பக்கூடியதாக உள்ளது.

## மேற்கோள்கள்

பகுப்பு:உள்நோக்கியியல்
செப்பேடு

**செப்பேடு** என்பவை பழங்காலத்தில் மன்னர்களின் கோவில் தானங்கள், வம்சாவழி(பரம்பரை)
, போர்க்குறிப்புகள், மரபு வழிக்கதைகள் போன்ற நிகழ்வுகளைப் பதிந்து வைப்பதற்குப் பயன்படுத்தப்பட்ட உலோகத் தகடு ஆகும். இவை தற்காலத்தில் பழங்காலத்தைப் பற்றி அறியும் தொல்லியல் சான்றுகளாக இருந்து வருகின்றன. இவற்றில் சென்னை அருங்காட்சியகத்தில் இருக்கும் 280 செப்பேடுகளை படியெடுக்க -முயற்சி எடுக்கப்பட்டுள்ளது.

இயற்கையாக ஓலைச்சுவடிகள் அழிவது போலச் செப்பேடுகள் அழிவது இல்லை. எனவே பண்டைய மக்கள் செப்பேடுகளைப் படிக்கவும் பாதுகாக்கவுமின்றிப் பூமியில் புதைத்து வைத்தனர். மேலும் பல செப்பேடுகள் உருக்கப்பட்டுப் பாத்திரங்களாக மாறின. செம்பின் உபயோகத்துக்காக பல செப்பேடுகள் அழிக்கப்பெற்றன. இவற்றை மீறி  சில செப்பேடுகள் தொல்லியல் ஆய்வாளர்களால் கண்டெடுக்கப்பட்டன.

செப்பேடுகள் அவை கிடைத்த இடத்தைக் கொண்டோ அவை இருக்கும் இடத்தைக் கொண்டோ பெயரிடப்படுகின்றன. செப்பேடுகளை அவை கிடைக்கும் இடத்தை மட்டும் வைத்து அவ்விடத்திற்கே உரியது என்று கூறமுடியாது. ஏனெனில் செப்பேடுகளை எடுத்துச் செல்வது எளிமையாக இருப்பதன் காரணமாக ஓரிடத்திற்குரியவை வேறுபட்ட தொலைவான இடங்களில் கூடக் கிடைக்கலாம்.

## இந்தியா
இந்தியாவில் இதுவரையில் 1561 செப்பேடுங்கள் கண்டுபிடிக்கப்பட்டுள்ளன. அவற்றின் விவரம்:

## மேற்கோள்கள்

## வெளியிணைப்புகள்
*  ஆணை மங்கலம் செப்பேடுகள்
*  செ. இராசு, செப்பேடுகளும் ஓலைச்சுவடிகளும்
* தமிழக அரசின் தொல்லியல் வலைதளத்தில் செப்பேடுகள்

பகுப்பு:வரலாற்றுச் சான்றுகள்
பகுப்பு:செப்பேடுகள்
சாகிரா கல்லூரி, கொழும்பு

**சாஹிரா கல்லூரி** (*Zahira College*, சாஹிரா கல்லூரி) இலங்கை தலைநகர் கொழும்பில் உள்ள ஒரு முஸ்லிம் ஆண்கள் பாடசாலை ஆகும். இது 1892, ஆகஸ்ட் 22 இல் நிறுவப்பட்டது.

இப்பாடசாலை முக்கியமாக முஸ்லிம்களுக்கு என ஆரம்பிக்கப்பட்டதாயினும், இப்போது இங்கு பல மதத்தவர்களும் ஆங்கிலம், சிங்களம், தமிழ் என மூன்று மொழிகளிலும் ஆரம்ப, மற்றும் இடைநிலைக் கல்வியைப் பெறுகின்றனர். இப்பாடசாலையில் ஆண்டு ஒன்று முதல் 13 வரை வகுப்புகள் நடைபெறுகின்றன.

### சங்கம்
* இஸ்லாமிய சங்கம்
* அறிவியல் சங்கம்
* வர்த்தக சங்கம்
* ஆங்கிலம் இலக்கிய சங்கம்
* சிங்களம் இலக்கிய சங்கம்
* தமிழ் இலக்கிய சங்கம்
* ஐக்கிய நாடுகள் இளைஞர் சங்கம்
* தகவல் தொழில்நுட்பம் சங்கம்

### விளையாட்டு
*கிரிக்கெட்
*கால்பந்து
*ரக்பி
*உடற்பயிற்சி
*ஹாக்கி
*நீந்துதல்
*கைப்பந்து
*டென்னிஸ்
*மல்யுத்தம்
*கராத்தே
*பூப்பந்தாட்டம்
*டேபிள் டென்னிஸ்
*சதுரங்கம்

## தலைமையாசிரியர்கள்

## பழைய மாணவர்கள்
*ஏ. எச். எம். பௌசி, அமைச்சர்
*முகம்மது அப்துல் பாக்கீர் மாக்கார், இலங்கை நாடாளுமன்ற முன்னாள் சபாநாயகர்
*கார்த்திகேசு சிவத்தம்பி, தமிழறிஞர்
*என். எம். நூர்தீன், கலைஞர்
*வீரசிங்கம் ஆனந்தசங்கரி, அரசியல்வாதி

## வெளி இணைப்புகள்
*சாஹிரா கல்லூரி இணையத்தளம்

பகுப்பு:கொழும்பு மாவட்டப் பாடசாலைகள்
பகுப்பு:இலங்கையின் மும்மொழிப் பாடசாலைகள்
பகுப்பு:இலங்கையின் ஆண்கள் பாடசாலைகள்
பகுப்பு:கொழும்பிலுள்ள கட்டடங்களும் கட்டமைப்புக்களும்
தண்டி (வடமொழிப் புலவர்)

**தண்டி** என்னும் புலவர் பல்லவர் ஆட்சிக் காலத்தில் காஞ்சிபுரத்தில் வாழ்ந்து வந்தார். இவர் வடமொழியில் ‘தண்டியலங்காரம்’ என்னும் நூலை இயற்றினார். இந்த நூலைத் தழுவித் தமிழில் தண்டியலங்காரம் என்னும் நூல் தோன்றியது. தமிழில் எழுதப்பட்ட இந்த நூலும் தண்டியலங்காரம் என்னும் பெயரைப் பெற்றது. தமிழில் தண்டியலங்காரம் செய்த ஆசிரியர் பெயர் தெரியவில்லை.

தண்டி எழுதிய வடமொழி நூல்கள் மூன்று
# தண்டியலங்காரம்
# காவிய தர்சனம் (கவிதைக் கண்ணாடி)
# தசகுமார சரிதம்
# அவந்தி சுந்தரி (வசனக் கதை)

## காலம்
*வடமொழித் தண்டியலங்காரம் எழுதப்பட்ட காலம் எட்டாம் நூற்றாண்டு.
*வடமொழித் தண்டியலங்காரத்தை இணைத்து ஐந்திலக்கண நூல் வீரசோழியம். இதன் ஆசிரியர் பௌத்த துறவி புத்தமித்திரர் காலம் (1060-1090) பதினோராம் நூற்றாண்டு

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2,  2005
## அடிக்குறிப்பு

பகுப்பு:புலவர்கள்
பகுப்பு:அணி இலக்கணம்
பகுப்பு:சமசுகிருத நூலாசிரியர்கள்
லாச்சென்

**லாச்சென்** என்பது இந்தியாவின் சிக்கிம் மாநிலத்தில் உள்ள ஒரு சிறு நகரம். இது கடல் மட்டத்தில் இருந்து 2750 மீட்டர் உயரத்தில் உள்ளது. லாச்சென் என்பதற்கு பெரும் கணவாய் என்று பொருள். சிக்கிம் அரசு இந்நகரை சுற்றுலா இடமாக மேம்படுத்தி வருகிறது. குருதோங்மார் ஏரிக்குச் செல்வதற்கு இங்கு தங்கிச் செல்வதே சிறந்த வழி. இவ்வூர் மாநிலத்தலைநகரான கேங்டாக்கில் இருந்து 129 கிலோமீட்டர் தொலைவில் உள்ளது. இச்சாலை குறுகியது சவால் நிறைந்தது. கேங்டாக்கில் இருந்து லாச்செனை அடைய ஆறு மணி நேரம் ஆகும். ஆண்டு தோறும் தாங்கு எனப்படும் யாக் எருமைப் பந்தயம் இங்கு நடைபெறுகிறது.

பகுப்பு:சிக்கிம் மாநிலத்திலுள்ள ஊர்களும் நகரங்களும்
புள்ளிமான்

**புள்ளி மான்** இந்தியா, இலங்கை, நேப்பாளம், வங்கதேசம், பூட்டான் ஆகிய நாடுகளின் காட்டுப்பகுதிகளில் வாழும் ஒரு வகை மானினம். இது பாக்கித்தானிலும் சிறு அளவில் காணப்படுகிறது. இந்தியக் காடுகளில் அதிகம் காணப்படும் மானினம் இதுவேயாகும். இது தெலுங்கானாவின் மாநில விலங்காகும்.

இந்தியாவில் தோன்றிய இந்த மானினம், பின்னர் இங்கிருந்து நேபாளம், பூட்டான், இலங்கை உள்ளிட்ட இதர ஆசிய நாடுகளுக்குப் பரவியது. பிறகு இந்த நாடுகளிலிருந்து, இந்த மான்களை தென் ஆப்பிரிக்கா, அமெரிக்கா, அர்ஜென்டினா போன்ற நாடுகளுக்குக் கொண்டுசென்று வளர்க்கத் தொடங்கினர். புல்வெளிகளும், நீர்நிலைகளும் நிறைந்திருக்கிற காடுகளில் புள்ளி மான்கள் அதிக அளவில் காணப்படும். புள்ளி மான்கள் எப்போதும் கூட்டமாகவே சுற்றித் திரியும் *சமூக விலங்கு* ஆகும். புலி, சிங்கம் போன்ற வேட்டை விலங்குகளின் முக்கிய உணவாக இவை இருப்பதால், இவை எப்போதும் எச்சரிக்கை உணர்வுடன் இருக்கும். இரைகொல்லிகளின் நடமாட்டம் இருப்பதாகத் தெரிந்தால், தன் கூட்டத்தையும் சேர்த்துக் காப்பாற்றுவதற்காக, எச்சரிக்கைக் குரலை எழுப்பிவிட்டு இவை ஓடும். இவை மணிக்குச் சுமார் 60 கிலோமீட்டர் வேகத்தில் ஓடக் கூடியன. இந்த புள்ளிமான் உசைன் போல்ட்டை விட வேகமாக ஓடக்கூடியது.

இதன் தோல் பழுப்பு நிறத்திலும் வெள்ளைப் புள்ளிகளுடனும் காணப்படும். இதன் காரணமாகவே இது புள்ளிமான் என்றழைக்கப்படுகிறது. இதன் அடிப்பாகம் வெண்ணிறத்தில் இருக்கும். இந்த மான் இனத்தில் ஆண் மான்களுக்கு மட்டுமே கொம்புகள் இருக்கும். இந்த கொம்புகளை ஆண்டுக்கு ஒரு முறை  உதிர்க்கும். பொதுவாக மூன்று கிளைகளாகப் பிரிந்திருக்கும் இதன் கொம்பு இரண்டரை அடி நீளம் வரை வளரும். மூன்று அடி உயரம் வரையும் 85  கிலோ எடை வரையும் புள்ளிமான்கள் வளரும். ஆண் மான்கள் பெட்டைகளை விடப் உருவில் பெரிதாக இருக்கும். இது 8 முதல் 14 ஆண்டுகள் வரை வாழும்.

## மேற்கோள்கள்

பகுப்பு:இந்தியப் பாலூட்டிகள்
பகுப்பு:மான்கள்
இம்பா மக்கள்

**இம்பா மக்கள்** என்போர் 20,000 முதல் 50,000 எண்ணிக்கையிலான ஓர் ஆப்பிரிக்க இனக்குழு. இவர்கள் வடக்கு நமீபியாப் பகுதியில் உள்ள குனென் பகுதியிலும் குனென் ஆற்றுக்கப்பால் அங்கோலாவிலும் வாழ்கின்றனர். கமன்சாபு என்னுமிடத்தில் அண்மையில் இவர்கள் இரு சிற்றூர்களை அமைத்துள்ளனர். இவை சுற்றுலா இடங்களாக அறியப்படுகிறன்றன. இவர்கள் நாடோடிகள் ஆவர். இவர்கள் ஒட்சிகிம்பா என்னும் மொழியைப் பேசுகின்றனர்.

ஆடு, மாடுகள் வளர்ப்பது இவர்களது முதன்மையான தொழிலாகும். பால் கறத்தல் பெண்களின் பணி. மேலும் குழந்தைகளைப் பராமரிப்பதும் பெண்களின் பணியே. இம்பா மக்கள் மிகக் குறைவான ஆடைகளையே அணிகின்றனர். ஆண்களும் பெண்களும் மேற்சட்டை அணிவதில்லை. விலங்குகளின் தோலினால் ஆன சிறு பாவாடை போன்ற ஆடையையே அணிகின்றனர். இவர்களது வீடு சிறு வட்ட வடிவிலான குடிசை ஆகும்.

## மேற்கோள்கள்


பகுப்பு: ஆப்பிரிக்க இனக்குழுக்கள்
பகுப்பு:ஆப்பிரிக்காவின் பழங்குடிகள்
நாடோடி

[thumb|250px| 2005-இல் நமுத்சோ என்னுமிடத்திற்கு அருகில் முகாமிட்டுள்ள இடையர் நாடோடிகள். [திபெத்து|திபெத்தில் திபெத்திய இன மக்கட்தொகையில் 40% மக்கள் நாடோடிகளே]].
**நாடோடிகள்** (*Nomads*) என்போர் நிலையாக ஓரிடத்தில் தங்கி வாழாமல் தொடர்ந்து இடம் விட்டு இடம் பெயர்ந்து வாழும் மக்கள் குழுவினர். உலகெங்கும் மொத்தம் 30 முதல் 40 மில்லியன் வரையிலான நாடோடிகள் இருக்கலாம் என்று கணிக்கப்பட்டுள்ளது.

நாடோடிகள் உலகின் பல பகுதிகளிலும் உள்ளனர் எனினும் நன்கு தொழில் வளர்ச்சியடைந்த பகுதிகளில் இவர்களைக் காண்பதரிது.

நாடோடிகளை அவர்களது பொருளாதாரச் செயல்பாடுகளின் அடிப்படையில் மூன்று வகையினராகப் பிரித்துள்ளனர். முதல் வகையினர் அவர்கள் செல்லும் இடங்களில் உள்ள வளங்களை வேட்டையாடியும் சேகரித்தும் வாழ்க்கை நடத்துபவர்கள். இரண்டாவது வகையினர் விலங்குகளை வளர்ப்பவர்கள். இவர்கள் மேய்ச்சல் நிலமுள்ள பகுதிகளுக்குத் தமது வளர்ப்பு விலங்குகளுடன் நகர்ந்து கொண்டே இருப்பர். மூன்றாவது வகையினர் தமது திறமைகளைப் பயன்படுத்தி தங்களுடன் பயணிப்பவர்களுக்கு உதவி பொருளீட்டுவோர்.
## கடல் வாழ் நாடோடிகள்
பல பழங்குடியின் மக்கள் பல இடங்களில் கடலிலேயே வாழுகிறார்கள். மலேசியா, பிலிப்பைன்ஸ், இந்தோனேசியா போன்ற நாடுகளுக்கு அருகில் அமைந்துள்ள போர்னியா தீவை அடுத்த கடல் பகுதியில் பஜாவு என்ற பழங்குடி மக்கள் நாடோடிகளாக வாழ்ந்து வருகிறார்கள்.

## கலை நாடோடிகள்

இந்தியாவின் தமிழ் நாடு மாநில மக்கள் தொகையில் 5 லட்சம் மக்கள் நாடோடிகளாக இருப்பதாகக் கணக்கிடப்பட்டுள்ளது. இவற்றுள் முக்கியமாக தாசரிகள், மணியாட்டிக்காரர்கள், குடுகுடுப்பைக்காரர்கள், பாம்பாட்டிகள், சாட்டையடிக்காரர்கள், கூத்தாடிகள், பகல் வேசக்காரர்கள், பூம்பூம் மாட்டுக்காரர்கள், நரிக் குறவர்கள், மற்றும் வம்சராஜ் என பல இனத்தவர்கள் வாழுகிறார்கள்.

## மேற்கோள்கள்
சிவந்தி ஆதித்தன்

**சிவந்தி ஆதித்தன் ** (*Sivanthi Adithan*, 24 செப்டம்பர் 1936 – 19 ஏப்ரல் 2013) தமிழ்ச் செய்தி நாளேடுகள் தினத்தந்தி, மாலைமலரின்  உரிமையாளராகவும், முதன்மைத் தொகுப்பாசிரியராகவும் இருந்தவர். தினத்தந்தி நிறுவனர்  சி. பா. ஆதித்தனார் - கோவிந்தம்மாள் இணையரின் இரண்டாவது மகன் ஆவார். கைப்பந்தாட்டத்தில் மிகுந்த முனைப்பு உடையவர். இந்தியக் கைப்பந்து விளையாட்டுச் சங்கத் தலைவராகவும் இந்திய ஒலிம்பிக் சங்கத் தலைவராகவும் பணியாற்றியவர்.

2008ஆம் ஆண்டில் இலக்கியம்/கல்விப் பிரிவில் இவருக்கு பத்மசிறீ விருது வழங்கப்பட்டது.

## மேற்கோள்கள்

பகுப்பு:1936 பிறப்புகள்
பகுப்பு:2013 இறப்புகள்
பகுப்பு:தமிழகத் தொழிலதிபர்கள்
பகுப்பு:தமிழகப் பத்திரிகையாளர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
ஒலிம்பியா, கிரீசு

**ஒலிம்பியா ** ( கிரேக்கம்:  *Olympía*),  கிரீசிலுள்ள பண்டைய புகலிடம் ஆகும். இவ்விடம் பண்டைய ஒலிம்பிக் விளையாட்டுக்களை நடத்தியதற்காக அறியப்படுகிறது.  இங்கு, கி.மு. 776 முதல் நான்கு ஆண்டுகளுக்கு ஒருமுறை ஒலிம்பிக் விளையாட்டுக்கள்  நடத்தப்பட்டு வந்தன. கிரேக்கக் கடவுள் சியுசு நினைவாக முதல் ஒலிம்பிக் விளையாட்டுக்கள் நடந்தன. கி.பி. 394 இல்,  இந்த விளையாட்டுக்களை  அஞ்ஞானிகளின் வழிபாடு எனக் கருதி அப்போதைய மன்னர் தியோடோசியசு முடிவுக்கு கொண்டு வந்ததாக நம்பப் படுகிறது.

## மேற்கோள்கள்

## வெளி இணைப்புகள்

*publications of the German excavation in the 19th century digitalised by the library of the Universität Heidelberg 
*Very thorough photo tour of the entire site of Olympia 
*Olympia - extensive black-and-white photo-essays  of the site and related artifacts
*Collection of colour photos of the monuments and sculpture of Olympia 
*Ancient Olympia museum
*Olympia hypothesis: Tsunamis buried the cult site on the Peloponnese 

பகுப்பு:கிரேக்க வரலாறு
பகுப்பு:கிரேக்க நகரங்கள்
பகுப்பு:ஒலிம்பிக் சின்னங்கள்
பகுப்பு:கிரேக்கத்தில் உள்ள உலக பாரம்பரியக் களங்கள்
காவலூர்

**காவலூர்**, ஜவ்வாது மலையில் அமைந்துள்ள ஒரு சிறிய கிராமம். இது தமிழ்நாட்டின் வாணியம்பாடி வட்டம், திருப்பத்தூர் மாவட்டத்தில் உள்ளது. இது ஒரு முக்கிய சுற்றுலாத் தளம் ஆகும். இவ்வூரில் ஆசியாவின் பெரிய தொலைநோக்கியான வைணு பாப்பு வானாய்வகம் உள்ளது.

## புள்ளிவிவரங்கள்

மக்கள் தொகை கணக்கெடுப்பு 2011 இன் படி , மொத்த மக்கள் தொகையாக 1010 யும் அதில் 496 ஆண்கள் மற்றும் 514 பெண்கள். படிப்பறிவு 48.45 சதவீதம்.

## மேற்கோள்கள்

* 

பகுப்பு:திருப்பத்தூர் மாவட்டத்திலுள்ள கிராமங்கள்
நிலக்கரி அமைச்சகம், இந்தியா

**நிலக்கரி அமைச்சகம்** என்பது இந்திய அரசின் அமைச்சகங்களில் ஒன்றாகும். இதன் தற்போதைய மூத்த அமைச்சர் பிரகலாத ஜோஷி மற்றும் இணை அமைச்சர் ராவ்சாகேப் பாட்டீல் தான்வே ஆவர். இந்த அமைச்சகம் நாட்டின் நிலக்கரி மற்றும் பழுப்பு நிலக்கரி வளங்களைக் கவனிக்கும் அமைச்சகங்களுள் ஒன்றாகும். நாட்டின் நிலக்கரி இருப்பிட ஆய்வையும், நிலக்கரி மற்றும் பழுப்பு நிலக்கரி கையிருப்பு மேம்பாட்டையும், இதர சுற்றுச்சூழல் முக்கியத்துவ விசயங்களைக் கையாளுகிறது. இவ்வமைச்சகத்தின் கீழே நாட்டின் நிலக்கரிச் சுரங்கள் செயல்படுகின்றன. அரசின் இந்தியா நிலக்கரி நிறுவனம் மூலமாகவும், நெய்வேலி பழுப்பு நிலக்கரி நிறுவனம் போன்ற துணை நிறுவனங்கள் மூலமாகவும் விலை நிர்ணயத்தையும் தீர்மானிக்கிறது. மேலும் ஆந்திர மாநிலத்திலுள்ள சிங்கரேணி நிலக்கரி நிறுவனத்தின் 49% பங்குகளை இவ்வமைச்சகமும், மீதி 51% பங்குகளை தெலங்காண மாநில அரசும் கொண்டுள்ளன.

## பணிகள்
நாட்டின் நிலக்கரி மற்றும் பழுப்பு நிலக்கரியின் கையிருப்பை இவ்வமைச்சகமே தீர்மானிக்கிறது. இந்திய அரசு (வணிக ஒதுக்கீடு) விதி 1961ன் படி இவ்வமைச்சகத்தின் துறைகள் உருவாக்கப்பட்டன. அதன் படி கீழ்கண்ட பணிகளை செய்கிறது.
# கற்கரி, கல்லற்ற கரி மற்றும் பழுப்பு நிலக்கரிப் படிமங்களை இந்தியாவில் ஆராய்வது மற்றும் வளப்படுத்தல்
# நிலக்கரியின் தயாரிப்பு, விநியோகம், பகிர்வு மற்றும் விலை ஆகியவற்றை முடிவு செய்தல்
# எஃகு துறை பணிகள் தவிர மற்ற கரி சுத்திகரிப்பு பணிகள்
# நிலக்கரியிலிருந்து குறைந்த வெப்பநிலை கரி மற்றும் செயற்கை எண்ணெய் ஆகியவற்றை தயாரித்தல்
# பாதுகாப்பு மற்றும் அபிவிருத்திச் சட்டம் 1974 (1974ன் 28)படி நிலக்கரிச் சுரங்கங்களை நிர்வகித்தல்
# நிலக்கரிச் சுரங்கங்களின் சேமநல நிதி மற்றும் பொதுநலன் ஆகியவற்றையும் கவனித்தல்
# சுரங்கங்கள் விதி 1952 (1952ன் 32)ன் படி விநியோகிக்கப்பட்ட நிலக்கரிக்கு சுங்கவரி வசுலித்தல் மற்றும் மீட்பு நிதியையும் நிர்வகித்தல்
# பாதுகாப்பு மற்றும் அபிவிருத்திச் சட்டம் 1957 (1957ன் 20)ன் படி நிலக்கரிச் சுரங்கப் பகுதிகளை நிர்வகித்தல்
## நிலக்கரி அமைச்சகத்தின் கீழ் உள்ள அமைப்புகள்
* இந்தியா நிலக்கரி நிறுவனம்
** பாரத் எரி நிலக்கரி
**மத்திய நிலக்கரி வயல்கள் நிறுவனம்
** கிழக்கு நிலக்கரி வயல்கள் நிறுவனம்
**மகாநதி நிலக்கரி சுரங்க நிறுவனம் 
**வடக்கு நிலக்கரி வயல்கள்
** தென்கிழக்கு நிலக்கரி வயல்கள் நிறுவனம்
** மேற்கு நிலக்கரி வயல்கள் நிறுவனம்
**மத்திய சுரங்கத் திட்டம் மற்றும் வடிவமைப்பு நிறுவனம் 
**கோல் இந்தியா ஆப்பிரிக்கா நிறுவனம்  
**தன்குனி நிலக்கரி வளாகம்
** நெய்வேலி பழுப்பு நிலக்கரி நிறுவனம்

## இதனையும் காண்க
* இந்திய அரசின் அமைச்சகங்கள்  
## மேற்கோள்கள்
 
## வெளி இணைப்புகள்
* *நிலக்கரி அமைச்சகத்தின் இணையதளம்
பகுப்பு:இந்திய அமைச்சகம்
புத்தமித்திரர்

**புத்தமித்திரர்** ஒரு சிற்றரசர். பொன்பற்றியூர் என்னும் ஊரில் வாழ்ந்தவர். அவர் காலத்துச் சோழ அரசன் வீரராசேந்திரன். இவனது காலம் கி.பி. 1060-1090. இவன் ‘வீரசோழன்’ எனப் பாராட்டப்பட்டவன். இவன் பெயரால் புத்தமித்திரர் செய்த நூல் ‘வீரசோழியம்’. புத்தமித்திரர் பௌத்த சமயத்தைச் சேர்ந்தவர்.    

தமிழ் இலக்கணம் எழுத்து, சொல், பொருள் என்று மூன்றாகப் பகுத்து எழுதப்பட்டு வந்தது. புத்தமித்திரர் தமக்கு முன்னர்த் தோன்றிய ‘அணியியல்’ போன்ற நூல்களை உள்ளத்தில் கொண்டு தமிழ் இலக்கணத்தை எழுத்து, சொல், பொருள், யாப்பு, அலங்காரம்(அணி) என ஐந்தாகப் பகுத்துக்கொண்டு வீரசோழியம் என்ற இலக்கணநூலைச் செய்துள்ளார். 

வடமொழி இலக்கணத்தைத் தமிழ்-இலக்கணத்தில் இவர் புகுத்தியுள்ளார். தமிழுக்கு இயல்பில்லாத இலக்கணத்தைப் புகுத்தியதால் இவரது நூல் தமிழ்ப்பெருமக்களால் பின்பற்றப்படவில்லை.

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2,  2005
*தமிழ் இலக்கண நூல்கள் மூலம் முழுவதும், குறிப்பு விளக்கங்களுடன், பதிப்பாசிரியர் முனைவர் ச. வே. சுப்பிரமணியன், மெய்யப்பன் பதிப்பகம், 2007

பகுப்பு:பௌத்த குறுங்கட்டுரைகள்
பகுப்பு:பௌத்த அறிஞர்கள்
டோஷிரோ மிபூன்

**டோஷிரோ மிஃபூன்** (**Toshiro Mifune**) (ஜப்பானிய மொழி 三船 敏郎 *குரோசாவா அகிரா*, 1920 - 1997) உலகப் புகழ்பெற்ற ஜப்பானியக் கலைப்பட இயக்குனர் மற்றும் நடிகர். 1947 ஆம் ஆண்டு வெளியான சன்ஷிரோ சுகடா என்ற திரைப்படத்தின் மூலம் இயக்குநராக அறிமுகமானார்.1995 ஆம் ஆண்டு தனது இறுதிப்படைப்பான மடடாயோ திரைப்படத்தினை இயக்கிய அகிரா குரோசாவா வாழ்நாள் சாதனையாளருக்கான ஆஸ்கார் விருதினையும் பிரெஞ்சு விருதான லீஜியன் டி ஹானர் விருதினையும் பெற்றவரென்பது குறிப்பிடத்தக்கது.

ஹிரோஷி இனாகாகி இயக்கிய சமுராய் முவ்வரிசை (1954–1956) திரைப்படத்தில் மியாமோட்டோ முஸாஷியை என்ற வீரராக மிஃபூன் நடித்தார்.

டிசம்பர் 24, 1997 அன்று உடல்நலக்குறைவால் இறந்தார். அவரது வாழ்க்கை மற்றும் அவரது திரைப்படங்களைப் பற்றிய 'மிஃபூன்: தி லாஸ்ட் சாமுராய்’ (2015) என்ற சிறப்பு நீள ஆவணப்படம் 1999ம் ஆண்டு வெளியானது.

## பிறப்பு & இளமை
thumb|1939இல் மிஃபூன்
ஏப்ரல் 1, 1920 அன்று ஜப்பான் ஆக்கிரமித்த சாண்டோங்கில் (இன்றைய கிங்டாவோ, சீனா) உள்ள சீட்டோவில் டோகுசோ மற்றும் சென் மிஃபுனே ஆகியோரின் மூத்த மகனாகப் பிறந்தார் டோஷிரோ மிஃபூன்.

அவரின் தந்தை டோகுசோ ஒரு வர்த்தக வணிகர் மற்றும் புகைப்படக் கலைஞர். அவரது தாயார் சென் ஒரு உயர்மட்ட சாமுராய் அதிகாரியான ஹடமோட்டோவின் மகள். மிஃபூன் தனது பெற்றோர் மற்றும் இரண்டு இளைய உடன்பிறப்புகளுடன் ஃபெங்டியனின் டாலியனில் வளர்ந்தார்.

ஒரு ஜப்பானிய குடிமகனாக, தனது வாழ்வின் முதல் 19 ஆண்டுகளை சீனாவில் கழித்த பின், இம்பீரியல் ஜப்பானிய இராணுவ விமானப் பிரிவில் சேர்க்கப்பட்டார். இரண்டாம் உலகப் போரின்போது வான்வழி புகைப்படம் எடுத்தல் பிரிவில் அவர்  பணியாற்றினார்.

## விருதுகள்
thumb|345x345px|செவன் சாமுராய் திரைப்படத்தில் மிஃபூன் (1954)
180-க்கும் மேற்பட்ட திரைப்படங்களில் அவர் நடித்திருந்தாலும், இயக்குநர் அகிரா குரோசாவாவுடன் அவர் பணிபுரிந்த16 திரைப்படங்களில் மிஃபூன் மிகவும் பிரபலமானார். அதில் குறிப்பிட்ட திரைப்படங்கள்:

ரஷோமொன் (1950), இதற்காக மிஃபுனே வெனிஸ் திரைப்பட விழாவில் சான் மார்கோ கோல்டன் லயன் பரிசை வென்றார்,

செவன் சாமுராய் (1954), த்ரோன் ஆஃப் ப்ளட் (1957), த ஹிடன் ஃபோர்டிரெஸ் (1958), மற்றும் யோஜிம்போ (1961), இதற்காக மிஃபுனே வெனிஸ் திரைப்பட விழாவில் சிறந்த நடிகருக்கான வோல்பி கோப்பையை வென்றார் மற்றும் ப்ளூ ரிப்பன் விருதுகளில் சிறந்த நடிகராக அங்கீகரிக்கப்பட்டார்.

## மேற்கோள்கள்


பகுப்பு:1920 பிறப்புகள்
பகுப்பு:திரைப்பட இயக்குநர்கள்
பகுப்பு:1997 இறப்புகள்
அத்தியூர்க் கோவை

**அத்தியூர்க் கோவை** என்பது பெருமாள்மீது பாடப்பட்ட கோவை நூல். 

இந்த நூலின் பாடல் ஒன்று இலக்கண விளக்கம்  என்னும் நூலுக்கு எழுதிய உரையில்  மேற்கோளாகக் காட்டப்பட்டுள்ளது.  

:அடங்கா அசுரர் குலமறுத் தோர்அந்தி யூர்வென்றி
:மடங்காத நேமி வரதர்தன் நாட்டில்தன் மைந்தனுடன்
:முடங்காமல் அந்த மனைவியும் போய்முயன்(று) ஊரனுடன்
:தடங்காவும் யாறும் குளனும்சென் றாள்தட வும்தக்கதுவே.
;பாடல் சொல்லும் பொருள்
:காஞ்சிபுரத்து அத்தியூர் வரதன்  நாட்டில் மனைவி ஊரனுடன் தடவு, யாறு, குளன் முதலானவற்றைக் கடந்துசென்றாள். இதுதான் அவளுக்குத் தக்க செயல்.
;காலம்
:இந்த நூலின் பா நடையையும், பாடற்பொருளையும் கருத்தில் கொண்டு எண்ணும்போது இது 15ஆம் நூற்றாண்டு தூல் எனலாம்.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:கோவை (இலக்கியம்)
சண்முக கவசம்

**சண்முக கவசம்** என்பது, முருகப் பெருமான் மீது பாம்பன் குமரகுருதாச சுவாமிகளால் இயற்றப்பட்ட பாடல்களின் தொகுப்பு ஆகும். அறுசீர்க் கழிநெடிலடி ஆசிரிய விருத்தமாக 30 பாடல்கள் அத்தொகுப்பில் அமைந்துள்ளது.

## பாம்பன் குமரகுருதாச சுவாமிகள்

இவர் முருகபெருமானை வழிபட்டு வந்த ஓர் தமிழ்த்துறவி ஆவார். திருஞானசம்பந்தர், அருணகிரிநாதர் வழியில் சித்திரக் கவிகள் எழுதியுள்ளார். தனது வாழ்நாள் முழுவதும் தமிழுக்கும் சைவ நெறியாகிய குகப்ரம்ம நெறிக்கும் தனது பாடல்களாலும், சாத்திரங்களாலும் தொண்டாற்றினார். முருகனின் வழிபாடாக இவர் இயற்றிய பாடல்கள் 6666. இவை ஆறு மண்டலங்களாகப் பிரிக்கப்பட்டுள்ளன. இவர் இயற்றிய பாடல்களுள் **சண்முக கவசம்** மிகவும் புகழ்பெற்றது.

## பாடல் சிறப்புகள்
அகர வரிசையில், *அ*-னாவில் தொடங்கும் இப்பாடல் தொகுப்பானது, *அ* முதல் *ஔ* வரையிலான உயிரெழுத்துகளையும், *க* முதல் *ன* வரையிலான மெய்யெழுத்துகளையும் முதல் எழுத்துகளாக கொண்டு அறுசீர்க் கழிநெடிலடி ஆசிரிய விருத்தத்தில் எழுதப்பட்டுள்ளது.

## இவற்றையும் பார்க்க
* கந்த சஷ்டி கவசம்
* முருகன்

## வெளி இணைப்புகள்
* பாம்பன் சுவாமிகள் தளம் 
* செந்தமிழ் நூலகம்

பகுப்பு:பக்தி பாடல்கள்
பகுப்பு:கௌமாரம்
மும்பையின் ஏழு தீவுகள்

**மும்பையின் ஏழு தீவுகள்** இது இந்தியாவின், மும்பை தீவுக்கூட்டத்தை குறிப்பதாகும்.  அவை
#மாகிம் 
#வோர்லி
# பரள்
# மசாகன் 
#மும்பை
#கொலாபா 
#கிழவித் தீவு (சின்ன கொலாபா)

## மும்பை வரலாறு
கிமு மூன்றாம் நூற்றாண்டில், மௌரியப் பேரரசு பம்பாயின் ஏழு தீவுகளை இந்து மற்றும் புத்த பண்பாட்டின் மையமாக மாற்றியது. பின்னர், போர்ச்சுகீசியர்களும் அவர்களைத் தொடர்ந்து பிரித்தானிய கிழக்கிந்திய நிறுவனமும் குடியேறுவதற்கு முன்னர் அந்த தீவுகள் வெற்றிபெற்ற உள்நாட்டு பேரரசுகளின் கட்டுப்பாட்டில் இருந்தன.அவை ஒருங்கிணைக்கப்பட்டு, இந்நகரம் **பம்பாய்** என்று பெயரிடப்பட்டது. 18ஆம் நூற்றாண்டின் நடுவில், இது ஒரு முக்கிய வணிக நகரமாக உருவானது.

19ஆம் நூற்றாண்டின் போது பொருளாதார மற்றும் கல்வி வளர்ச்சி நிலைகள் இந்நகரை பெருமைப்படுத்தின . 20ஆம் நூற்றாண்டின் போது, இது இந்திய விடுதலைப் போராட்டத்தில் ஒரு வலிமையான தளமாக இது விளங்கியது. 1947ல் இந்தியா விடுதலை பெற்ற போது, இந்நகரம் பம்பாய் மாநிலத்துடன் இணைக்கப்பட்டது. 1996ல், பம்பாய் மும்பை என்று பெயர் மாற்றப்பட்டது.

## வெளி இணைப்புகள்
* மும்பை வரலாறு 

பகுப்பு:மும்பையின் சுற்றுப் பகுதிகள்
பகுப்பு:மும்பை
பகுப்பு:மும்பை மாவட்டம்
பகுப்பு:மும்பையின் புவியியல்
அனுராதபுர இராச்சியம்

**அனுராதபுர இராச்சியம்** (*Anuradhapura Kingdom*) அல்லது **அனுராதபுர இராசதானி** ( என்பது பண்டைய இலங்கையின் இரண்டாவது இராச்சியம் ஆகும். கி.மு. 377 ஆம் ஆண்டில் பண்டுகாபய மன்னானால் இவ்விராச்சியம் நிறுவப்பட்டது. இது இலங்கையில் அதிக காலம் ஆட்சியில் இருந்த இராசதானி ஆகும். அவனே அனுராதபுரத்தைத் தலைநகரமாக மாற்றினான். அனுராதபுர இராச்சியத்தின் மிகவும் குறிப்பிடத்தக்க நிகழ்வாக நாட்டிற்கு புத்த மதம் அறிமுகமானதைக் குறிப்பிடலாம். இவ்விராச்சியம் கிட்டத்தட்ட 1500 ஆண்டுகள் இருந்தது. இவ்விராச்சியத்தின் அதிகாரம் நாடு முழுவதும் நீடித்திருந்தது. எனினும் ஆங்காங்கே சில சுதந்திரப் பிரதேசங்களின் வளர்ச்சியை இவ்விராச்சியத்தினால் கட்டுப்படுத்த முடியவில்லை.

பகுப்பு:இலங்கை இராசதானிகள்
பகுப்பு:அனுராதபுரம்
அத்துவாக் கட்டளை

**அத்துவாக் கட்டளை** என்பது ஒரு சிறிய நூல். இது உரைநடையில் உள்ளது.

அத்துவா என்பது ஒரு சமயநெறி. இதில் வழி, மந்திரம், பதம், வண்ணம், புவனம், தத்துவம் என்னும் ஆறு அத்துவாக்கள் உள்ளன. இவற்றை விளக்குவது இந்த நூல்.

அத்துவா என்பது வடமொழித்தொடர். ‘துவா’ என்றால் இரண்டு. ‘அத்துவா’ என்றால் இரண்டாக இல்லாமை. அதாவது ஒன்று. தானும் இறைவனும் ஒன்று, தனக்குள்ளை இறைவன், இறைவனுக்குள்ளே தான் எனக் காணும் நெறி அத்துவாநெறி.  

திருமந்திரம் எட்டாம் தந்திரத்தில் அத்துவாக்கள் பற்றிக் கூறும் மூன்று பாடல்கள் உள்ளன.  

## இவற்றையும் காண்க
* இந்துமதப் பிரிவினைகள்
## மேற்கோள்

பகுப்பு:இந்துத் தமிழ் இலக்கியங்கள்
சிந்து

**சிந்து** என்ற தலைப்பு பின்வரும் கட்டுரைகளில் ஏதேனும் ஒன்றைக் குறிக்கலாம்:
*பி. வி. சிந்து - இந்திய இறகுப்பந்தாட்ட வீராங்கனை
* சிந்து, சிற்றிலக்கியம்
* காவடிச் சிந்து - பாவகைகளில் ஒன்று
* கொலைச்சிந்து - கதைப்பாடல்ககளில் ஒன்று
* சிந்துவெளி நாகரிகம் - ஒரு ஆற்றுச் சமவெளி நாகரிகம்.
* சிந்து ஆறு - இந்தியா மற்றும் பாகிஸ்தான் தொடர்புடைய ஒரு நதி.
* சிந்து மாகாணம் - பாகிஸ்தானிலுள்ள ஒரு மாகாணம்.
* சிந்து பைரவி - ராகம்.

----
சிங்களம் உள்வாங்கிக் கொண்ட ஆங்கிலச் சொற்கள்

thumb|ஆங்கிலத்திலிருந்து சிங்களத்துக்கு
**சிங்களம் உள்வாங்கிக் கொண்ட ஆங்கிலச் சொற்கள்** (*Sinhala Words of English Origin*) என்னும் இக்கட்டுரை இலங்கையில் சிங்கள மொழிக்கும் ஆங்கில மொழிக்கும் இடையிலான தொடர்புகளால் சிங்கள மொழியில் உள்வாங்கப்பட்ட ஆங்கிலச் சொற்களைப் பட்டியலிடுகிறது.

## சொற்பட்டியல்

## இதையும் பார்க்க
* சிங்களம் உள்வாங்கிக் கொண்ட தமிழ்ச் சொற்கள்

## மேற்கோள்கள்

பகுப்பு:சிங்களம்
அபங்கம்

**அபங்க்** அல்லது **அபங்கம்** (மராத்தி: अभंग) என்பது  இந்தியாவின் மகாராட்டிரா மாநிலத்தின் பண்டரிபுரம் நகரத்தில் விட்டலர் கோயிலில் குடிகொண்டுள்ள பகவான் கிருஷ்ணர் என்ற விட்டலரைப் போற்றி ஞானேஷ்வர், ஏகநாதர், நாமதேவர், ஜனாபாய், சோகாமேளர், துக்காராம், புரந்தரதாசர் போன்ற வைணவ சமய வர்க்காரி நெறியில் வாழ்ந்த சாதுக்கள் மராத்தி மொழியில் பாடிய  பஜனைப் பாடல்கள் ஆகும். *அபங்கம்*  என்ற மராத்திய மொழிச் சொல்லிற்கு இடையீடு அற்ற பஜனைப் பாடல்கள் என்று பொருளாகும். இந்த அபங்கங்கள் ஐயாயிரத்திற்கும் மேற்பட்டுள்ளது.

ஒவ்வொரு ஆண்டும் ஆடி மற்றும் கார்த்திகை மாத ஏகாதசி அன்று, மகாராட்டிரா, வட கர்நாடகா மற்றும் தெலுங்கானா போன்ற மாநில வர்க்காரி நெறியைப் பின்பற்றும் விட்டலரின் பக்தர்கள் பண்டரிபுரம் விட்டலர் கோயிலிலுக்கு புனித யாத்திரையின் போது தம்புராவை இசைத்துக் கொண்டே, அபங்கம் எனும் பஜனைப் பாடல்களைப் பாடிக் கொண்டு செல்வது வழக்கம். 

## மேற்கோள்கள்

## வெளி இணைப்புகள்
* "Shanti Brahma" Shri Sant Eknath Maharaj
* https://web.archive.org/web/20150719010332/http://www.chembur.com/abhang/

பகுப்பு:இந்திய இசை
பகுப்பு:பக்தி பாடல்கள்
பகுப்பு:வைணவ சமயம்